Indimellem kom der tre busser til i 1976. De private busselskaber i Københavns forstæder blev repræsenteret med købet af De Blaa rutebilers nr. 624, en Leyland Royal Tiger fra 1962 der havde kørt i [[Rødovre]] og [[Taastrup]]. Bortset fra farven minder den om tilsvarende busser fra Københavns Sporveje, inklusive et klapskilt på fronten til at vise, om den var en- eller tomandsbetjent.<ref>Thinggaard (1998), s. 82-83.</ref><ref>Forsidebillede med tilhørende tekst i BYtrafik 4/1983.</ref> Fra Aarhus erhvervedes endnu en Volvo B 655 i form af ÅS 165 fra 1961. Den var en af en gruppe på 67 busser, der i nogle år udgjorde hele Århus Sporvejes park af [[trambus]]ser, som bybusser blev kaldt der.<ref>Thinggaard (1998), s. 80-81.</ref><ref>''Foreningens museumsvogne'' af Peer Goe Jacobsen. BYtrafik 1/1977, s. 23.</ref> Endelig erhvervedes en Opel Blitz-turistbus fra 1931 fra en privat samler for at vise, hvordan busser så ud dengang, og fordi så gamle busser var sjældne.<ref>''Foreningens museumsvogne'' af Søren Palsbo. BYtrafik 6/1976, s. 160.</ref> Den blev dog tilbagesolgt i 1989.<ref>Palsbo og Søegaard (1990), s. 89.</ref> Til gengæld indgår den tidligere NESA 60 fra 1963 stadig i museets samling. Den blev overtaget brugt fra [[Københavns Lufthavne|Københavns Lufthavnsvæsen]] i 1977 for at skaffe reservedele til NESA 62. Andre busser er også blevet anskaffet som reservedelskøretøjer, men NESA 60 er den, der har været det langt det længste.<ref>''Selvkørende reservedelslager'' af H.-H. M. Thomsen. BYtrafik 2/1978, s. 57.</ref><ref>Krog (2020), s. 39.</ref>
Bygninger,_konstruktioner_og_anlæg